CELEX: 52020DP0214
Language: da
Date: 2020-09-16 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 14. juli 2020 om supplerende regler til Europa-Parlamentets og Rådets forordning (EU) nr. 648/2012 for så vidt angår gebyrer, som Den Europæiske Værdipapir- og Markedstilsynsmyndighed (ESMA) pålægger centrale modparter etableret i tredjelande (C(2020)4891 — 2020/2720(DEA))

22.9.2021   
            
            
               DA
            
            
               Den Europæiske Unions Tidende
            
            
               C 385/177
            
         
      P9_TA(2020)0214
      Afgørelse om ikke at gøre indsigelse mod en delegeret retsakt: gebyrer, som ESMA pålægger tredjelands-CCP'er
      Europa-Parlamentets afgørelse om ikke at gøre indsigelse mod Kommissionens delegerede forordning af 14. juli 2020 om supplerende regler til Europa-Parlamentets og Rådets forordning (EU) nr. 648/2012 for så vidt angår gebyrer, som Den Europæiske Værdipapir- og Markedstilsynsmyndighed (ESMA) pålægger centrale modparter etableret i tredjelande (C(2020)4891 — 2020/2720(DEA))
      (2021/C 385/25)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2020)4891),
               
            
                  —
               
               
                  der henviser til Kommissionens skrivelse af 14. juli 2020, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 2. september 2020 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 25d, stk. 3, og artikel 82, stk. 6,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 15. september 2020,
               
            
                  A.
               
               
                  der henviser til, at flere delegerede retsakter, der skal vedtages i henhold til den nyligt ændrede forordning (EU) nr. 648/2012 (EMIR), præciserer, hvordan EMIR's regler vil finde anvendelse på tredjelandes centrale modparter (CCP'er), som leverer tjenesteydelser til EU-virksomheder; der henviser til, at disse delegerede retsakter vil sætte Den Europæiske Værdipapir- og Markedstilsynsmyndigheds (ESMA's) udvidede beføjelser i kraft; der henviser til, at tredjelands-CCP'er, som anses for at være systemisk vigtige for den finansielle stabilitet i Unionen eller i en af dens medlemsstater, bør være underlagt særlige krav og øget tilsyn fra ESMA's side for at sikre lige vilkår i forhold til Unionens CCP'er og sikre stabiliteten af Unionens finansielle system;
               
            
                  B.
               
               
                  der henviser til, at Kommissionen ved artikel 25d tillægges beføjelse til at vedtage en delegeret retsakt, der yderligere præciserer de gebyrer, som ESMA skal opkræve tredjelands-CCP'er til dækning af alle omkostninger i forbindelse med anerkendelsen og udførelsen af dens opgaver i relation til tredjelands-CCP'er;
               
            
                  C.
               
               
                  der henviser til, at denne delegerede forordning bør træde i kraft så hurtigt som muligt for at sikre, at tredjelands-CCP'er bidrager tilstrækkeligt til ESMA's finansiering på en rettidig og passende måde;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 201 af 27.7.2012, s. 1.